IDIVIDUAALSETE ERINEVUSTE MÄRKAMINE JA ÄRA TUNDMINE
Eesmärk: Lapsed on võimelised ära tundma, aktsepteerima ning mõistma individuaalseid erinevusi. 
TÖÖJUHEND
1.	Tähtsus: Õpetaja alustab diskussiooni oskuse vajalikkuse ning kasulikkuse üle. On tähtis rõhutada tolerantsi vajalikkust nende suhtes, kes on sinust erinevad, võtta teist inimest nii nagu ta on ilma alandavate kommentaarideta või tegevusteta. 
2.	Sissejuhatus: Õpetaja räägib loo inetust tõugust.
Kaua aega tagasi elas kord üks inetu tõuk. Kõik linnud ja loomad naersid ta üle, sest ta oli tõesti inetu. Arutlege selle üle, kuidas teised tõuku kohtlesid ning kuidas tõuk end tundis. Ühel päeval tegi tõuk  endale kookoni, sest ta oli väga õnnetu. Mõned kuud hiljem tuli sellest kookonist välja imeilus liblikas. Arutlege, mida tundsid nüüd teised linnud, liblikad ning tõugud.
3.	Oskuse komponendid: (kirjuta tahvlile )
•	Mõista, et iga inimene on mingil määral omamoodi.
•	Püüa mitte öelda teistele inetuid sõnu või käituda halvasti teiste suhtes.
•	Ole teiste vastu lahke, eriti nende suhtes, kes on sinust erinevad.
•	Igaüks vajab, et teda koheldaks hästi, et tema vastu oldaks kenad ja viisakad.
4.	Oskuse kujundamine: Õpetaja kujundab oskuse, kasutades kahte loomanukku kahes erinevas situatsioonis, illustreerides oskuse komponente.
5.	Käitumise harjutamine: 
•	Valik: Õpetaja valib kuus õpilast; neist viis on neljajalgsed loomad ning üks on madu.
•	Rollimäng: Lase lastel mängida järgmist rollimängu: viis looma tahavad mängida korvpalli, kuid meeskonnad on ebavõrdse liikmete arvuga. Madu on ka seal, kuid keegi ei taha teda oma meeskonda, sest tal pole ei jalgu ega käsi, et palli püüda. Õpetaja peaks motiveerima gruppi madu mängu võtma, sest tal on unikaalsed võimed (nt. madu võiks seista oma sabal, ning palli blokeerida; või et sabal püsti seistes on maol kerge palli korvi visata). 
•	Viimistlus: Pärast rollimängu, pööra tähelepanu õigele käitumisele, pööra tähelepanu eelarvamuslikule suhtumisele ning mängige rollimäng uuesti koos parandustega. Kui parandusi enam pole, on rollimäng õnnestunud.
•	Kinnistamine: Suuline kiitus, teiste õpilaste heakskiit, mitteverbaalsed heakskiitvad tegevused.
•	Diskussioon: Lase õpilastel diskuteerida teemal: miks on vajalik, oluline kohelda teistest erinevaid inimesi sõbralikult, lahkelt. 
6.	Harjutamine: Lase õpilastel täita tööleht “Uus kala akvaariumis”. Õpilased võivad teha koostööd.
7.	Kasutamine: Jaga õpilastele tööleht “Midagi unikaalset” kodus täitmiseks. Nad kirjutavad üles, mis nende arvates on unikaalset mõnes pereliikmes, sõbras, klassikaaslases. Õpetaja korjab lehed kokku, toimub diskussioon.
8.	Tähtsustamine:  Õpetaja peaks pidevalt meelde tuletama, et kõik me oleme üht või teist moodi teistest erinev. Me peaksime olema tolerantsed üksteise erinevuste suhtes.

Kasutatud kirjandus:
1.	Ballare, A. & Lampros, A. (1994). Social Skills Lessons & Activities for Grades 1-3.

NIMI_____________________               KUUPÄEV______________________

TÖÖLEHT „MIDAGI UNIKAALSET”

JUHEND: Kirjuta vähemalt kolm täislauset, milles ütled , mille poolest on sinu pereliige, sõber  või klassikaaslane unikaalne.

--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------